# Esperanza d'Ors

Esperanza d'Ors és una escultora i estudiosa de l'art espanyola, nascuda a Madrid el 8 de desembre de l'any 1949.
Neta d'Eugeni d'Ors, es llicencià en Literatura Hispànica per la Universitat Complutense de Madrid i realitza treballs per conegudes publicacions com Rialp, Sarpe i les revistes Marie Claire i La Actualidad Española (on ha escrit crítiques d'art). Inicialment es dedica a la docència, treballant com a professora de Moviments Artístics Contemporanis a la Facultat de Ciències de la Informació de Navarra de 1973 a 1977.
A partir de l'any 1981, després d'assistir a un taller d'escultura impartit pel seu germà Alfonso d'Ors, el “Taller Fomento”, comença a dedicar-se íntegrament l'activitat artística. Segueix la seva formació artística a l'Escola de Ceràmica de Madrid.
Es pot definir la seva obra com dins d'un classicisme estètic i temàtic. Té una clara predilecció per la representació de la figura femenina, generalment Afrodites, les quals poden estar inspirades tant en l'escultura arcaica com en altres autors avantguardistes com: Manolo Hugué, Josep Clarà o Marino Marini.
A finals dels vuitanta comença amb un nou format d'escultures, passant de les obres de petites dimensions a figures d'una gran grandària, encara que aquest canvi no va suposar un abandó de la seva anterior temàtica. Pel que fa als materials emprats per a aquestes noves escultures, utilitza una barreja de polièster i de pols de marbre. Són exemples d'aquesta etapa els homenatges a Kolbe o Marino Marini.
L'any 1991 s'inspira en el Mite d'Ícar per a la realització una sèrie d'escultures, novament de grans dimensions, de llautó, en què fa ús de nous materials com ara l'acer, la tela metàl·lica i el color, mostrant un gran interès per la simplificació, puresa i depuració dels elements barrocs, de manera que arriba a una iconografia pròpia que caracteritza la seva obra com a mínim fins a l'entrada del segle xxi.
A 1992 és premiada amb la Medalla d'Or en Escultura a la Biennal d'Alexandria (Egipte); això la va portar dos anys després, a fer un "homenatge" a aquesta ciutat a través d'una relectura dels relleus alexandrins i del mític i desaparegut Far d'Alexandria, com a record de l'esmentat premi.
Les seves escultures són fàcilment identificables, i formen part del patrimoni públic de ciutats espanyoles com Lleó, Oviedo o Madrid.

## Activitat artística
### Exposicions individuals

* 1981: “El pequeño hombre en el pódium”. Alençon. Madrid
* 1985: “Circe y las sirenas”. Gamarra y Garrigues. Madrid.
* 1989: “Afroditas”. Yerba-Carlos Enrich. Barcelona.
* 1990: “Afroditas II”. Nine Arts. Amberes.
* 1991: “Los laberintos de Ícaro”. Albatros. Madrid. Galería Maese Nicolás, León
* 1993: “Homenaje al Greco”. Museo Santa Cruz. Toledo.
* 1995: “Prometeo, no debiste traer el fuego”. Buades. Madrid. “No mueren los dioses”. Mercado del Pescado. Oviedo.
* 1996: “Let's dance”. Tiempos Modernos. Madrid. “Afroditas, Ícaros y Prometeos”. Bores y Mallo. Cáceres. Antiguo Mercado del Pescado de Trascorrales, Oviedo
* 1997: “El tiempo y los mitos”. Colegio Arquitectos. Badajoz.
* 1998: “Pandora, Ícaro y Prometeo”. Pelaires. Palma.
* 1999: “Tres mitos”. Bennassar. Pollensa. Mallorca. “Las sirenas que provocaron a Ulises”. Tiempos Modernos. Madrid.
* 2001: “Once Sísifos y algunos suplentes”. Pelaires. Palma.
* 2002: “Narciso: El espejo de mi soledad”. Belarde. Madrid.
* 2003: “Nuevos mitos viejos”. Antonio Machado. Leganés. Madrid. “Y Dios creó… la manzana”. Tiempos Modernos. Madrid.
* 2004: “Nuevos mitos viejos”. Dasto. Oviedo.
* 2005: “Mitos”. Ángeles Baños. Badajoz. “Esculturas:1995-2005”. Bores y Mallo. Cáceres.
* 2006: “Nuovi miti vecchi”. Instituto Cervantes. Roma. Italia.

### Exposicions col·lectives

* 1984."Madrid, Madrid, Madrid", Centro Cultural de la Villa, Madrid
* 1985.ARCO 85, Madrid (amb la Galería Gamarra y Garrigues)
* 1986.ARCO 86, Madrid (amb la Galería Gamarra y Garrigues) Premi d'Escultura Villa de Madrid, Madrid
* 1988.Galería Lluc-Fluxa, Palma, Mallorca
* 1990.Galería Trazos, Santander, Cantabria
* 1991.Lineart, Gante, Bèlgica (con la Nine Arts Gallery)
* 1992.NICAF, Yokohama i Tokio, Japó (con la Galería Kuranuki) XVII Bienal d'Alexandría, Egipte
* 1993.Galería Kuranuki, Osaka, Japón Tiempo modernos, Madrid
* 1994.Galería Pilar Parra, Madrid
* 2007."Entre Arte II", Centro Cultural Cajastur Palacio de Revillagigedo, Gijón

### Obres Públiques

* “Afrodita II”, 1996, Plaça de la Paz, Oviedo.
* “Ícaro”, sense data, Elgóibar, Guipúzcoa.
* “Afrodita para Críticos”. Hotel Alfonso V. León.
* “Siempre hay tiempo para volar”. C. Capuxí. Mallorca.
* “Monumento a la Concordia”, 1997, Plaça del Carbayón, Oviedo.
* “El regreso de Ícaro con su ala de surf”, 1999, Port d'Alacant.
* “El espejo de mi soledad”. Teatro Alcázar. Madrid.
* “Homenaje al movimiento ciudadano”. Leganés. Madrid.
* “Los Cuatro Elementos”. La Lastra. León.

### Obra en museus i col·leccions públiques

* Colección Pérez Simón. México.
* Colección Comunidad de Madrid.
* Fundación BBVA. Madrid.
* Fundación Jiménez-Arellano. Valladolid.
* MNCARS. Madrid.
* Museo Arte Contemporáneo. Las Palmas. Gran Canaria.
* Museo de Arte Contemporáneo. Salamanca.
* Museo Municipal de Arte Contemporáneo. Madrid.
* Museo Municipal. Valdepeñas. Ciudad Real.
* Museo de Escultura. Leganés. Madrid.
* “Sísifo con muletas”, sense data, Museo de Cáceres.
* “Devolución de Prometeos a su lugar de origen: un viaje de trashumancia”, 2009, Biblioteca Pública José Hierro, Usera.

## Referències

* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 http://www.esculturaurbana.com/paginas/dor.htm Arxivat 2015-07-02 a Wayback Machine.
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 http://www.tessgallery.com/index.php?option=com_content&view=article&id=30&Itemid=84 Arxivat 2014-07-14 a Wayback Machine.
* 1 2 3 4 5 6 7 http://www.mcnbiografias.com/app-bio/do/show?key=d-ors-esperanza
* 1 2 3 4 http://el.tesorodeoviedo.es/index.php?title=Esperanza_D%27Ors
* ↑ http://dehumano.com/esperanza-d%C2%B4ors/